Riječna morfologija
Riječna morfologija obuhvata termine koji se koriste pri opisivanju oblika riječnih kanala kao i procesa kojima se riječni kanali oblikuju tokom vremena. Morfologija riječnog kanala u velikoj mjeri zavisi od brojnih procesa i uslova okoline, uključujući sastav zemljišta i erozivnost korita i obala rijeke. Erozija, koja znatno utiče na formiranje oblika i izgleda riječnog korita zavisi od snage riječnog toka i može uticati na formiranje toka rijeke. Također, vegetacija i stopa rasta biljaka, dostupnost i sastav sedimenta koji je se nalazi u riječnom toku kao i njegova brzina kretanja kroz tok, brzina taloženja na poplavnoj ravnici i obalama utiče na formiranje riječnog korita. Riječna morfologija se također može ostvariti ljudskom interakcijom a kao takav primjer mogu se navesti primjeri izgradnje brana na rijeci kojom se mijenja tok fluvijalne vode i sedimenta, stvarajući time nove kanale ili smanjujući postojeće estarijske kanale. Riječni režim je dinamički ravnotežni sistem koji doprinosi klasifikaciji rijeka u različite kategorije. Proučavanje riječne morfologije ostvaruje se u unutar oblasti fluvijalne geomorfologije.